Ses vas oor dwelmsVyf mans en ŉ vrou is Sondag in George in die Wes-Kaap in hegtenis geneem nadat dwelms ter waarde van sowat R120 000 in hul besit gevind is. Kapt. Malcolm Pojie, woordvoerder van de polisie, sê vyf Nigeriese mans en ŉ Suid-Afrikaanse vrou, tussen die ouderdomme van 30 en 40, is omstreeks 2:00 Sondagoggend by ŉ huis in Lawaaikamp in hegtenis geneem. “Die polisie het twee sakkies met 2 000 Mandrax-tablette in gevind. Dit was in ŉ 10kg koekmeel weggesteek. Daar is ook nog ŉ sakkie met 500 Mandrax-tablete in gevind en ŉ sakkie met sowat 50 gram Tik in.” Die ses sal na verwagting Dinsdag in die George-landdroshof verskyn op aanklagte van die onwettige besit van dwelms.